L-għaqda Repubblika qalet li issa daqshekk u ma jistax ikun li l-mafja tal-flus u l-interessi tikkontrolla lil Malta. Fi stqarrija, Repubblika reġgħet appellat lill-Prim Ministru u l-Avukat Ġenerali biex jaħtru 'joint investigating team' bejn il-Europol u l-Pulizija. Fi stqarrija, Repubblika qalet li dan ikun jista' jinvestiga, jikxef u jressaq quddiem il-ġustizzja lil dawk li sejħet mafia li qed joħonqu lil Malta. Waqt li għamlet referenza għall-qtil ta' Nardu Debono, Wilfred Cardona, Lino Cauchi, Ġanni Psaila u Daphne Caruana Galizia, Repubblika qalet li tinsab determinata li ssir ġustizzja u mhux se tieqaf sakemm toħroġ il-verità.